Senaid Kobilica

Senaid Kobilica (født 17. januar 1974 i Zenica i Bosnia) er sjefsimam for Det Islamske Fellesskap i Bosnia og Hercegovina, noe han har vært siden 1999 da han kom til Norge. Han ble valgt som leder av paraplyorganisasjonen Islamsk Råd Norge i 2007, hvor han satt frem til 2013, da Mohammad Bouras ble valgt til ny leder.

Kobilica lærte arabisk, tyrkisk og engelsk da han gikk på videregående skole i Sarajevo, 70 km fra hjemstedet Zenica. Etter fullført videregående skole fikk han stipend til å studere islam i Islamabad i Pakistan. Etter fem år tok han mastergrad i islamske studier ved International Islamic University.

Senaid Kobilica er bosatt i Moss.

 Referanser 

Kategori:Personer med verv i Islamsk Råd Norge
Kategori:Norske imamer
Kategori:Nordmenn født i Bosnia
Kategori:Personer fra Moss kommune
Kategori:Personer fra Zenica